Гари Купер

Гари Купер (роден како Френк Џејмс Купер; 7 мај 1901 година13 мај 1961) — американски актер познат по својата силна и тивка персона и дискретниот стил на глума. Тој двапати ја освоил наградата Оскар за најдобар глумец, бил уште три пати номиниран, а освоил и почесна награда на Оскар во 1961 година за неговите кариерни достигнувања. Купер бил еден од 10-те топ филмски личности 23 години по ред и една од ѕвездите со најголема заработка 18 години. Американскиот филмски институт (AFI) го рангирал Купер на 11-то место на нејзината листа на 50 најголеми легенди на американската класична кинематографија.

Кариерата на Купер траела 36 години, од 1925 до 1961 година, и вклучувала главни улоги во 84 играни филмови. Тој бил голема филмска ѕвезда од крајот на ерата на немиот филм до крајот на златното доба на Холивуд. Неговата екранска личност многу им се допаѓала и на мажите и на жените, а тој имал улоги во речиси сите главни филмски жанрови. Неговата способност да ја проектира сопствената личност врз ликовите што ги играл придонела за неговиот природен и автентичен изглед на екранот.

Купер ја започнал својата кариера како филмски статист и каскадер, но наскоро добил и актерски улоги. Откако се етаблирал како вестерн херој во своите рани неми филмови, станал филмска ѕвезда со својот прв звучен филм, играјќи ја главната улога во филмот Вирџиниецот од 1929 година. Во раните 1930-ти, го прошири својот херојски имиџ за да вклучи попретпазливи ликови во авантуристички филмови и драми како што се Збогум на оружјето (1932) и Животот на бенгалскиот лансер“ж (1935). За време на врвот на својата кариера, Купер портретирал нов тип херој, бранител на обичниот човек во филмови како што се Господин Дидс оди во град (1936), Запознајте го Џон Доу (1941), Наредник Јорк (1941), Гордоста на Јенкиите (1942) и За кого бијат камбаните (1943). Подоцна глумел позрели ликови во судир со светот во филмовите: Фаунтаунхемптон (1949) и Точно на пладне (1952). Во своите последни филмови, Купер  играл ненасилни ликови кои се искупувале во филмови како што се Пријателско убедување (1956) и Човек од Западот (1958).

 Награди и номинации 
ГодинаНаградаКатегоријаФилмРезултат Навод1937ОскарНајдобар глумецГосподинот Дидс оди во град 1937Награда од кругот на филмските критичари во ЊујоркНајдобар глумец 1941Наредник Јорк 1942ОскарНајдобар глумец 1943Гордоста на Јенките 1944За кого бијат камбаните 1945Награда од кругот на филмските критичари во ЊујоркНајдобар глумецДојде Џонс 1952Награда ФотоплејНајпопуларен глумецТочно на пладне 1953ОскарНајдобар глумец 1953Награда Златен ГлобусНајдобар глумец 1953Награда од кругот на филмските критичари во ЊујоркНајдобар глумец 1957Награда Златен ГлобусНајдобар глумецПријателско убедување 1957Награда од кругот на филмските критичари во ЊујоркНајдобар глумец 1959Награда ЛорелНајдобра изведба во акционен филмДрво за бесење 1960Дојдоа во Кордура Hoffmann 2012, p. 41.1961ОскарПочесна награда 

 Наводи 

 Надворешни врски 


Категорија:Американски филмски глумци
Категорија:Американски антикомунисти
Категорија:Починати во 1961 година
Категорија:Родени во 1901 година
Категорија:Добитници на Златен глобус